CELEX: 32016R1226
Language: bg
Date: 2016-05-04 00:00:00
Title: Делегиран регламент (ЕС) 2016/1226 на Комисията от 4 май 2016 година за изменение на приложение IX към Регламент (ЕС) № 1308/2013 на Европейския парламент и на Съвета по отношение на незадължителните запазени наименования за маслиново масло

28.7.2016   
            
            
               BG
            
            
               Официален вестник на Европейския съюз
            
            
               L 202/5
            
         ДЕЛЕГИРАН РЕГЛАМЕНТ (ЕС) 2016/1226 НА КОМИСИЯТА
   от 4 май 2016 година
   за изменение на приложение IX към Регламент (ЕС) № 1308/2013 на Европейския парламент и на Съвета по отношение на незадължителните запазени наименования за маслиново масло
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 86 от него,
   като има предвид, че:
   
               (1)
            
            
               В Регламент (ЕИО) № 2568/91 на Комисията (2) се определят физичните, химичните и органолептичните характеристики на маслиновото масло и маслиновото масло от остатъчен материал, както и методите за оценка на тези характеристики. Тези методи и граничните стойности, отнасящи се до характеристиките на маслата, се актуализират редовно, за да се вземе предвид развитието на научно-техническите познания в съответствие с работата, извършена в рамките на Международния съвет за маслиновите продукти.
            
         
               (2)
            
            
               На 26 ноември 2015 г. Международният съвет за маслиновите продукти прие нов метод за органолептична оценка на необработеното маслиново масло „Virgin“, с който се изменя незадължителната терминология за целите на етикетирането.
            
         
               (3)
            
            
               Незадължителните запазени наименования са посочени в приложение IX към Регламент (ЕС) № 1308/2013.
            
         
               (4)
            
            
               Поради това приложение IX към Регламент (ЕС) № 1308/2013 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IX към Регламент (ЕС) № 1308/2013 се заменя с текста на приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕИО) № 2568/91 на Комисията от 11 юли 1991 г. относно характеристиките на маслиновото масло и маслиновото масло от остатъчен материал и съответните методи за анализ (ОВ L 248, 5.9.1991 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ IX
            
               НЕЗАДЪЛЖИТЕЛНИ ЗАПАЗЕНИ НАИМЕНОВАНИЯ
            
            
                        Категория на продукта
                        (номер в Комбинираната номенклатура)
                     
                     
                        Незадължително запазено наименование
                     
                  
                        Месо от домашни птици
                        (кодове по КН 0207  и 0210 )
                     
                     
                        хранени с … % от …
                        гъска, хранена с овес
                        екстензивно закрито (отгледан на закрито)
                        свободен начин на отглеждане
                        традиционен свободен начин на отглеждане
                        свободен начин на отглеждане — пълна свобода
                        възраст при клане
                        продължителност на периода на угояване
                     
                  
                        Птичи яйца
                        (код по КН 0407 )
                     
                     
                        пресни
                        екстра или екстра пресни
                        указание за храненето на кокошките носачки
                     
                  
                        Маслиново масло
                        (код по КН 1509 )
                     
                     
                        първо студено пресоване
                        студено извличане
                        киселинност
                        стипчив
                        плодов аромат: на зрели или зелени маслини
                        горчив
                        силен
                        умерен
                        лек
                        добре балансиран
                        масло с мек вкус“